Ef þú ert í leit af einstakri jólagjöf fyrir þann sem kann að meta fallega hönnun þá er forkaupstilboðið á þessum glæsilegu hönnunarvörum frá FÓLK eftir að heilla þig . Hér er á ferðinni einstakt tækifæri til að eignast splunkunýja íslenska hönnun því FÓLK býður nú 20% afslátt af forkaupum á tveimur nýjum vörum eftir tvær vonarstjörnur íslenskrar hönnunar í dag sem eru jafnframt á meðal eftirsóttustu hönnuða landsins , það eru þau Theodóra Alfreðsdóttir og Jón Helgi Hólmgeirsson . Tilboðið gildir í desember en vörurnar koma úr framleiðslu og verða afhentar í janúar . Hægt er að fá afhent gjafabréf með mynd af vörunni sem hægt er að pakka inn og setja undir jólatréð ♡ Fullkomin jólagjöf fyrir fagurkera . Þetta er einstök leið til að eignast hönnunina á lægra verði og styðja um leið íslenska hönnun og verðmætasköpun . Composition Light borðlampi með snertistýrðu ljósmagni er ný lína borðlampa eftir Theodóru Alfreðsdóttur vöruhönnuð . Theodóra starfar sem hönnuður í London og var tilnefnd til Norrænu Formex Nova hönnunarverðlaunanna í ár . Lampinn er úr marmara og áli , og með snertistýrðri LED lýsingu . Lampinn kemur í þremur litum : Hvítur marmari / Beinhvítur hringur , Grænn marmari / Burstað ál , Snertistýring þýðir að maður snertir hringinn hvar sem er , og þá kemur við fyrstu snertingu 10% ljósmagn , við 2. snertingu 50% ljósmagn og við 3. snertingu 100% ljósmagn . Tilboðsverð 48.364 kr . VÁ ! Eruð þið að sjá þessa ótrúlegu fegurð – mig dreymir um að eignast þennan lampa eftir hana Theodóru vinkonu mína , og Urban Nomad hilla eftir Jón Helga – sem er einnig vinur minn – er brilliant hönnun sem á erindi á hvert heimili . Þvílíkir hönnunartalentar ♡ Urban Nomad gólfhilla er ný viðbót við Urban Nomad vörulínuna . Hún er framleidd í Evrópu , úr endurunnu stáli og FSC vottuðum við . Hönnuður Urban Nomad er Jón Helgi Hólmgeirsson , sem nýverið hlaut Hönnunarverðlaun Íslands ásamt tæknifyrirtækinu Genki . Hillan kemur í tveimur stærðum , en þetta er hilla sem passar alls staðar . Íslenska hönnunarmerkið FÓLK hefur verið að vekja athygli erlendis , bæði meðal erlendra söluaðila og hönnunartímarita og gerði fyrirtækið nýverið samning um dreifingu og sölu merkisins í Noregi . Bæði hafa Lifandi hlutir , marmarahlutir hannaðir af Ólínu Rögnudóttur fyrir FÓLK verið mjög vinsælir , enda bæði kertastjakar og blómavasar og í fallegum verðlaunuðum gjafaumbúðum , hönnuðum af hönnunarstofunni E & co . Auk þess hafa Urban Nomad vegghillurnar verið vinsælar , en þær hannaði Jón Helgi Hólmgeirsson fyrir FÓLK .